Na temelju članka 98. stavka 3. Zakona o odgoju i obrazovanju u osnovnoj i srednjoj školi (“Narodne novine” broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.) Školski odbor Osnovne škole Josipa Jurja Strossmayera, Trnava, uz prethodnu suglasnost osnivača Osječko-baranjske županije, KLASA: 602-01/24-01/3, URBROJ: 2158-01-24-44 od 20.lipnja 2024. godine na sjednici održanoj 5. 07. 2024. godine donio je

**O D L U K U**

**O IZMJENAMA I DOPUNAMA STATUTA OSNOVNE ŠKOLE**

**JOSIPA JURJA STROSSMAYERA, TRNAVA**

Članak 1.

U Statutu Osnovne škole Josipa Jurja Strossmayera, Trnava ( KLASA: 012-03/19-01/04; URBROJ: 2121-24-01-19-4 ) od 9. rujna 2019. godine u članku 6. podstavku 1. brojka „100.000,00“ zamjenjuje se brojkom “13.272,28“, a riječ „kuna“ zamjenjuje se riječju: “eura“.

U podstavku 2. brojka „200.000,00“ zamjenjuje se brojkom “26.544,56“, a riječ: „kuna“ zamjenjuje se riječju: “eura“.

Članak 2.

Članak 15**.** stavak 2. mijenja se i glasi: „Broj razrednih odjela u Školi utvrđuje odlukom nadležno upravno tijelo Županije za poslove obrazovanja“.

Iza stavka 2. dodaje se stavak 3. koji glasi:

„U izvanrednim okolnostima, kada nije moguće izvođenje nastave u Školi, Škola može za sve učenike ili dio učenika određenih razrednih odjela izvoditi nastavu na daljinu, uz suglasnost Osnivača Škole na temelju prethodne suglasnosti ministra“.

Članak 3.

U članku 48**.** podstavak 8. mijenja se i glasi:

„- na prijedlog ravnatelja usvaja prijedlog financijskog plana, prijedlog izmjena i dopuna financijskog plana, usvaja polugodišnji i godišnji izvještaj o izvršenju financijskog plana te polugodišnji i godišnji financijski izvještaj,“

Iza podstavka 8. dodaje se novi podstavak 9. koji glasi:

„- usvaja konačni financijski plan, ako je različit od dostavljenog prijedloga finanancijskog plana.“

Dosadašnji podstavci 9. do 23. postaju podstavci 10. do 24.

U dosadašnjem podstavku 11. koji postaje podstavak 12. brojka „100.000,00“ zamjenjuje se brojkom “13.272,28“, a brojka „200.000,00“ zamjenjuje se brojkom “26.544,56“, a riječ „kuna“ zamjenjuje se riječju: “eura“.

U dosadašnjem podstavku 12. koji postaje podstavak 13. brojka „200.000,00“ zamjenjuje se brojkom “26.544,56“, a riječ „kuna“ zamjenjuje se riječju: “eura“.

Članak 4.

U članku 53. stavak 2. podstavak 5. mijenja se i glasi:

„- predlaže usvajanje prijedloga financijskog plana, usvajanje izmjena i dopuna izmjena i financijskog plana, polugodišnjeg i godišnjeg izvještaja o izvršenju financijskog plana te usvajanje polugodišnjeg i godišnjeg financijskog izvještaja.“

U podstavku 9. brojka: „100.000,00“ zamjenjuje se brojkom „13.272,28“, a riječ „kuna“ zamjenjuje se riječju „eura“.

U podstavku 26. iza riječi: „osnivača“ riječi: „i Ured državne uprave u Županiji“ brišu se.

Članak 5.

Članak 54. mijenja se i glasi:„ Za ravnatelja se može imenovati osoba koja ispunjava uvjete propisane Zakonom.“

Članak 6.

U članaku 79. stavak 2. mijenja se i glasi:

„ Poslove tajnika može obavljati osoba koja je završila:

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a) ovoga stavka .“

Članak 7.

U članku 84. stavak 1. mijenja se i glasi:„ Redovni upis u prvi razred Škola provodi sukladno zakonu, koji se može provoditi elektroničkim putem.“

Članak 8.

U članku 88. stavku 3. riječ „Centar za socijalnu skrb“ zamijenjuje se riječima „Hrvatski zavod za socijalni rad.“

Članak 9.

U članku 104. stavak 2. mijenja se i glasi:

„Učeniku koji pravodobno zbog bolesti ili drugog opravdanog razoga ne pristupi popravnom, predmetnom ili razrednom ispitu, Škola treba osigurati polaganje ispita nakon prestanka razloga spriječenosti pristupanja ispitu, ali ne kasnije od 15. listopada kalendarske godine.“

Iza stavka 2. dodaje se stavak 3. koji glasi:

„Iznimno od stavka. 2. ovoga članka, u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, Škola je dužna učeniku omogućiti polaganje ispita i nakon roka iz stavka 2. ovoga članka, uz suglasnost ministra.“

Članak 10.

Članak 118**.** stavak 1. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati u pravilu putem e – Dnevnika, neposredno u Školi ili pisanom izjavom, najkasnije pet dana nakon izostanka učenika.“

Članak 11.

U članku 132. iza stavka 1. dodaju se stavci 2. i 3. koji glase:

„Način stjecanja i korištenja nenamjenskih donacija uređuju se posebnim pravilnikom koji donosi Školski odbor“.

„Za rashode za redovito poslovanje koji nastaju kontinuirano, a utvrđeni su Zakonom o proračunu i Odlukom Osnivača o izvršavanju proračuna za pojedinu godinu nije potrebna posebna suglasnost Osnivača“.

Dosadašnji stavak 2. postaje stavak 4.

Članak 12.

U članku 137. u stavku 2. iza riječi „ škole“ briše se točka i dodaju riječi „ i osoba ovlaštena za informiranje“.

Članak. 13.

U svim odredbama Statuta riječi: „Ured državne uprave“ i „Ured državne uprave u Županijji“ u odgovarajućem padežu zamjenjuje se riječima: „nadležno upravno tijelo Županije za poslove obrazovanja“.

Članak 14.

Ova odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

KLASA: 011-03/24-01/01

URBROJ: 2121-24-24-7

U Trnavi, 5.07.2024.

Predsjednica Školskog odbora

Danijela Trbara Kostić

Ova Odluka o izmjenama i dopunama statuta donesena je uz prethodnu suglasnost Osnivača, Osječko-baranjske županije KLASA: 602-01/24-01/3; URBROJ: 2158-01-24-44 od 20. lipnja 2024. godine.

Ova odluka o izmjenama i dopunama Statuta objavljena je na oglasnoj ploči i mrežnoj stranici Škole dana 5. srpnja 2024. godine i stupa na snagu dana 13. srpnja. 2024. godine.

Ravnateljica

Katica Vračević, dipl.uč.